Diari Oficial de la Generalitat Valenciana


Sumari del DOGV 9139, del 30-07-2021 (2021/7700)

RESOLUCIÓ número 522/2021, de 8 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeix, pel sistema de lliure designació, el lloc de treball de naturalesa funcionarial número 9, cap del Servei de Sistemes d'Informació (convocatòria LD 2/2021).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9139

Data del DOGV
:   30-07-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/7700


Data del document
:   08-07-2021

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * funcionari

RESOLUCIÓ número 522/2021, de 8 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeix, pel sistema de lliure designació, el lloc de treball de naturalesa funcionarial número 9, cap del Servei de Sistemes d'Informació (convocatòria LD 2/2021). [2021/7700]  
  
Mitjançant la Resolució número 317/2021, de 7 de maig, del director de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, Agència), es convoca la provisió, pel sistema de lliure designació, del lloc de treball de naturalesa funcionarial número 9, cap del Servei de Sistemes d'Informació, i s'aproven les bases que regeixen la convocatòria número LD 2/2021, publicada en el DOGV número 9084, de 14 de maig de 2021.  
Consta en l'expedient electrònic 2021/C06\_01/000002, l'informe preceptiu i vinculant emés per la cap d'Àrea d'Administració, Recursos Humans i Gestió Econòmica de l'Agència, en data 9 de juny de 2021, sobre el compliment dels requisits per part de les persones participants en l'esmentada convocatòria.  
Així mateix, consta en l'expedient l'informe-proposta emés en data 6 de juliol de 2020, respecte de l'únic aspirant que ha acreditat el compliment dels requisits exigits, en relació amb les funcions concretes a desenvolupar i els principis d'actuació del personal de l'Agència continguts en l'article 5 del seu Reglament de funcionament i règim interior.  
  
Conforme amb l'esmentat informe, sobre la base de la motivació en l'estudi dels mèrits al·legats; avaluació excel·lent del contingut de l'estudi crític presentat, que destaca per la claredat i correcció de les qüestions abordades, la coherència, racionalitat, raonabilitat i viabilitat de les propostes, el nivell de detall i precisió dels aspectes tractats, així com per una notable creativitat de les idees plantejades; la comprovació de les capacitats i els mèrits en la fase d'entrevista, així com de les habilitats, actituds i aptituds, es considera que concorren raons objectives d'idoneïtat professional en José Javier Alamá Izquierdo, per a l'acompliment del lloc de treball número 9, amb la denominació de cap del Servei de Sistemes d'Informació.  
De conformitat amb el que es disposa en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i fent ús de les funcions atribuïdes en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i en l'article 13.1.d del Reglament de funcionament i règim interior de 27 de juny de 2019, de l'Agència (DOGV 8582, 02.07.2019), resolc:  
  
Primer  
Nomenar José Javier Alamá Izquierdo, amb DNI \*\*\*9116\*\*, funcionari de carrera de l'Administració local, subgrup A1, cap del Servei de Sistemes d'Informació d'aquesta agència, en el lloc número 9, subgrup A1, complement de destinació 28 i complement específic E050.  
La presa de possessió en la nova destinació es produirà amb efectes del dia 1 d'agost de 2021.  
  
Segon  
Ordenar la publicació d'aquesta resolució en el Diari Oficial de la Generalitat Valenciana i en el Butlletí Oficial de les Corts Valencianes.  
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant el jutjat contenciós administratiu corresponent, en el termini de dos mesos tal com es disposa en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altra acció que s'estime procedent.  
  
València, 8 de juliol de 2021.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.